**NOLIKUMS Nr. 07.(11/01)**

# “PAR VALSTS REKORDU REGISTRĀCIJAS KĀRTĪBU”

(Apstiprināts LPF Valdes sēdē 11.12.2010)

(Ar izmaiņām no 06.05.2012., 08.03.2014., 24.05.2014., 09.09.2017. un 29.08.2020.)

1. Valsts rekordi tiek reģistrēti jebkādās oficiālās Starptautiskās pauerliftinga federācijas (turpmāk tekstā – IPF) starptautiskās sacensībās, 10 dienu laikā pēc šo sacensību rezultātu publicēšanas plašsaziņas līdzekļos.
2. Valsts rekordi tiek reģistrēti jebkādās nacionālās vai reģionālās sacensībās, kuras iekļautas oficiālā Latvijas Pauerliftinga Federācijas (turpmāk tekstā – LPF) sacensību kalendārā ([www.powerliftings.lv](http://www.powerliftings.lv/)), ja ir izpildīti sekojoši nosacījumi:
   1. Sacensības organizē Latvijas Uzņēmumu reģistrā reģistrēta organizācija (sporta klubs, skola, pašvaldība u.c.), kura ir arī oficiāli reģistrēts LPF biedrs,
   2. Sacensības organizējošajā organizācijā, ja tā ir sporta skola, strādā, apgūst profesionālo kvalifikāciju vismaz viens sertificēts sporta speciālists,
   3. Sacensību organizators sacensībās nodrošina Latvijas Antidopinga Biroja pārstāvju klātbūtni un vismaz vienas dopinga kontroles veikšanu,
   4. Sacensību inventāram jāatbilst Starptautiskās Pauerliftinga Federācijas (turpmāk tekstā – IPF) tehnisko noteikumu prasībām,
   5. Sacensībās visiem tiesnešiem jābūt LPF sertificētiem,
   6. Sacensībām jānotiek ar elektronisko vadību,
   7. Sacensībās pilnībā jāievēro nolikuma „Par nacionālo un reģionālo sacensību rīkošanas pamatprasībām un sacensību organizācijā iesaistītā personāla pienākumiem” nosacījumi,
   8. Sacensībās jāizmanto sertificēti svari.
3. Valsts rekordi tiek reģistrēti jebkuras IPF dalībvalsts nacionālajos čempionātos, ja sacensībās ir bijusi nodrošināta dopinga kontroles veikšana.
4. Valsts rekordus var labot p.2. atbilstošās sacensībās jebkurš licencēts sportists – Latvijas rezidents, gan Latvijas pilsonis, gan Latvijas nepilsonis.
5. Strīdus gadījumos par pierādījumu kalpo oficiāls sacensību protokols, apstiprināts ar visu tiesnešu parakstiem vai arī oficiāls sacensību videoieraksta oriģināls.
6. Informācijas un statistikas komiteja pieņem reģistrācijai arī vēsturiskus sasniegumus (rekordus), ja šo rekordu īpašnieks to var pierādīt ar oficiālu sacensību protokolu un izziņu par negatīvu rezultātu dopinga pārbaudē.
7. Ja sportists uzrāda pozitīvu dopinga testu un sekojoši saņem diskvalifikāciju uz vismaz 4 gadiem, tiek anulēti visi viņa uzstādītie rekordi, sākot no 2011. gada 1. janvāra. Pēc diskvalifikācijas perioda beigām viņam ļauts reģistrēt Latvijas rekordus, tikai veicot dopinga kontroli un to apmaksājot no personīgajiem līdzekļiem.
8. Ja IPF izlemj mainīt svaru kategorijas, līdz šim uzstādītie rekordi tiek iesaldēti.
9. Saskaņā ar starptautisko pieredzi, lai saglabātu augstu sporta veida prestižu tiek noteikti minimālie Valsts rekordu limiti svaru kategorijās, kuras spēkā no 2011. gada 1. janvāra, 2011. gada sporta kvalifikācijas normās:
   1. Spiešanā guļus uz atkārtojumu skaitu – bez limita
   2. Spiešanā guļus bez ekipējuma – bez limita
   3. Spēka trīscīņā bez ekipējuma – bez limita
   4. Spiešanā guļus un spēka trīscīņā ar ekipējumu:

|  |  |  |
| --- | --- | --- |
| Vecuma grupa | Vīrieši | Sievietes |
| Jaunieši | Sporta meistara kandidāts | 2. sporta klase |
| Juniori | Sporta meistars | 1. sporta klase |
| Open | Sporta meistars | 1. sporta klase |
| Seniori 40+ | Sporta meistara kandidāts | 2. sporta klase |
| Seniori 50+ | 1. sporta klase | 3. sporta klase |
| Seniori 60+ | 2. sporta klase | Bez limita |
| Seniori 70+ | Bez limita | - |

* + 1. Atsevišķās spēka trīscīņas disciplīnās pirmrekordi tiek reģistrēti līdz ar limita izpildi Valsts pirmrekordu summā.

Latvijas Pauerliftinga federācijas valdes priekšsēdētājs A. Rožlapa